**KYNAN BRIDGES 1**

*Kynan Bridges-et Isten három hónapon keresztül meglátogatta és átélései voltak Vele, amikor kulcsokat kapott arra, hogyan járjunk Isten szerinti egészségben, jelekben és csodákban. Most téged akar mentorolni! Elkezded majd megérteni a Királyság kulcsainak titkait, mely fel tudja szabadítani Isten természetfölötti erejét a TE életedben!*

**SID:** Helló. Sid Roth vagyok. Üdvözöllek világomban, ahol a természetfölötti a természetes. Vendégemnek, Kynannak, három hónapon keresztül voltak meglátogatásai, átélései az Úrral, és Isten Igéjéből kapott kijelentést, hogy Isten minden ígérete aktiválódhasson az életedben, és ez csodálatos! A szupersztároknak már ez aktiválódott. De az én Bibliám azt mondja, hogy csak egy szupersztárunk van, és az ő neve Jézus. És mondom nektek, hogy annyira fel van töltve, és annyira tele van az új kijelentéssel, hogy soha többé nem leszel már ugyanaz!

Helló. Tudod, Kynan, szent irigységet keltesz bennem, és ez az, amit a pogány Messiás hívők kell, hogy tegyenek a zsidó Messiás hívőkkel. De 15 éves korodban, Isten Szelleme kinyitotta a szemeidet, és elkezdtél dolgokat látni. Ijesztő volt ez eleinte?

***KYNAN:*** *Az volt, Sid, eleinte, mert mentor nélkül, aki igazán mentorolna téged a természetfölöttiben, valahogy neked kell a saját magad támogatójának lenni. És amit Isten elkezdett velem tenni az az volt, hogy elkezdte „letölteni” belém a szellemek megkülönböztetésének ajándékát, és én elkezdtem megérteni és találkozni olyan emberekkel, miután a Szent Szellem betöltött, akikben a depresszió és az elutasítás szellemei voltak.*

**SID:** Tudtad, hogy ezek voltak bennük? Honnan tudtad? Érzékelted? Hallottad? Láttad őket?

***KYNAN:*** *Mindet egyszerre. Elég érdekes volt, mert a szellemvilágban nem természetes szemmel látunk. A szellemi szemeinkkel látunk. Úgyhogy képes voltam látni néha úgy, mintha súlyok lettek volna embereken, vagy láttam egy felhőt, egy sötét felhőt vagy valami olyasmit valaki felett, és azonnal tudtam, hogy az elutasítással van dolgom, vagy a depresszió szellemével. És így Isten elkezdte ezt megtenni velem már elég korán.*

**SID:** 1996-ban volt egy olyan látomásod, ami mostanában kezd beteljesülni. Beszélj nekem erről!

***KYNAN:*** *1996-ban, volt egy látomásom az Úrtól. Isten elkezdett beszélni hozzám. Fiatal hívő voltam, mind a Krisztussal való járásomban, mind korban. És Isten elkezdett nekem beszélni a gyülekezetnek arról az eljövendő koráról, amikor Isten egy olyan generációt állít fel, amely Isten tiszteletteljes félelmében jár, tekintélyben jár, a királyság tekintélyében, és ők elkezdenek majd olyan dolgokat beszélni, amelyek megváltoztatják az atmoszférát. Ezek fiatalok, tizenévesek, főiskolás diákok lesznek, akik a természetfölöttiben fognak „utazni” és tiszták lesznek, Sid.*

**SID:** Amit most látunk éppen most, az sajnos ennek pont az ellenkezője. De mivel te láttad ezt, tudod, hogy itt van.

***KYNAN:*** *Teljes mértékben.*

**SID:** Ez nemsokára meglesz.

***KYNAN****: Úgy van. Ez itt van. Csak idő kérdése. De meg kell, hogy mondjam, ez Isten Igéjével kezdődik. Jézus mondott valami „ütőset” János evangéliumában. Valójában kihívás elé állította a farizeusokat, mert azt mondta: „A ti atyáitok a pusztában meghaltak. De az én szavaim szellem és élet.” Más szavakkal, a görögben szó szerint ez így van: „zoé”, ami ugyanaz az élet, ami Istenben van. Amikor az Igét mondjuk, nemcsak valamit mondunk, ami hallható, hanem Sid, szó szerint szellemet és életet beszélünk. És minél több ember teszi ezt, annál inkább át fogja formálni az Ige, az Ige szelleme az életeiket.*

**SID:** Tudod, Kynan, amikor hallom, hogy ezt mondod, oda akarok futni és meg akarom ragadni a Bibliámat. Olyan éhessé teszel Isten Igéjére.

***KYNAN:*** *Ámen.*

**SID:** 1997-ben hallottad Isten hallható hangját.

***KYNAN:*** *Igen. Ez egy másik szituáció. Az apám szeretett horgászni, és éppen Pensacolából jöttünk haza egy utazásról, és én az ablakon néztem ki. Szerettem álmodozni. Ne mondd el senkinek, de nekem szokásom volt ez.*

**SID**: Nem fogom. A mi titkunk.

***KYNAN:*** *Szerettem álmodozni. Néztem ki az ablakon, és láttam, hogy szétnyílnak a felhők, és hallottam Isten külső füllel hallható hangját, amint azt mondta: „Azt akarom, hogy prédikáld az Igémet.” És ez visszhangzott a szellememben, Sid. Ez volt az első alkalom, hogy hallottam a szolgálatra való elhívást.*

**SID:** Oké. De aztán 2008-ban voltak olyan látomásaid, amik három hónapig tartottak és a fő elhívásodra vonatkoztak a szolgálatban. Beszélj nekem erről!

***KYNAN:*** *Nos, tulajdonképpen a feleségem abban az időben újra várandós volt. Mi egy kis apartmanban laktunk, amelynek nem volt sok ablaka, úgyhogy nem volt túl sok fény éjszaka. Sötét volt a hálószobánkban. Nos, Isten elkezdett hajnali 3-kor felébreszteni, és én láttam egy megnyílt ajtót, egy ajtót a világosságba. És hallottam, amint a Szent Szellem azt mondja nekem: „Íme, egy nyitott ajtót adtam eléd. Egy nyitott ajtót adtam eléd.” És én igazán nem tudtam abban az időben, hogy ez mit jelentett. De aztán Isten elkezdte megmutatni nekem, hogy ezt a Jelenések könyve 3. fejezetéből vette, ahol Jézus kijelenti a gyülekezetnek: „Íme, egy nyitott ajtót adok eléd.” De mondott valamit, ami kulcsfontosságú, Sid. Azt mondta: „Megtartottad az én Igémet és nem tagadtad meg a nevemet.” Úgyhogy, amit Isten elkezdett kibontani előttem, az az volt, hogy az az ajtó, amiről beszélt, az valójában a gyülekezetnek jövő kijelentés ajtaja, amikor mi megtartjuk az Ő Igéjét, és nem tagadjuk meg a nevét, amely valójában a hatalom ajtaja, mert Jézus nevében Jézus hatalma van. Ahogy megtartjuk Isten Igéjét és megmaradunk az Ő nevének a hatalmában, egy természetfölötti ajtó nyílik a gyülekezet számára.*

**SID:** Te most olyan erős vagy a meggyőződésedben és a hitedben. Hogyan erősödtél meg ennyire?

***KYNAN:*** *Nos, tudod, Sid, ez döntés kérdése. Hiszem, hogy minden hívőnek, aki eljut idáig, el kell határoznia, hogy melyik oldalon áll. Állhatsz Isten oldalán, vagy ha a világ oldalán állsz, a világi rendszer már bebizonyította, Sid, hogy az nem működik. Az egészségügyi ellátó rendszer már megbukott. Nem bízhatunk a kormányban. Nem bízhatunk abban, hogy a világ rendszerei gondoskodni fognak rólunk. Egyedül Isten Igéjében bízhatunk, Sid. És én és az egész házam népe azt választottuk, hogy az Urat fogjuk szolgálni. Nem fogunk ettől elállni.*

**SID:** Ti meg akarjátok hozni ezt a döntést? Egy kicsit szeretném, ha tanítanánk erről, és akkor könnyű lesz megtenni. Ne menjetek el!

**SID:** Helló. Sid vagyok Kynan Bridges-zel. És Kynan, Isten Igéje működik a családodban. Működik, amikor másokat tanítasz a gyülekezetedben.

***KYNAN:*** *Igen.*

**SID:** Mondd el azt, hogy amikor egy ígéretet olvasol, Jézus azt mondta, hogy ha beszélsz a hegyhez, a hegy el fog mozdulni. Tudom, hogy szó szerint hiszed ezt. Megmozgattál már akármilyen hegyet?

***KYNAN:*** *Gyakorlatilag, igen. Megmozgattam már néhány hegyet Jézus nevében. De az, ami valóban az eszembe jut, az a fiam, amikor még nagyon kicsi volt. A fiunk, Isaac, a legutolsó gyermekünk.*

**SID:** Tetszik ez a név.

***KYNAN:*** *Elhiszem, hogy tetszik, Sid. Ő a legutolsó fiam. És valójában ő a köldökében egy sérvvel született, ami igazán nagy és igazán széles volt. A feleségem és én a Márk 11.23-on elmélkedtünk, ahol Jézus azt mondta, hogy megmozdíthatod a hegyet, ha beszélsz hozzá és nem kételkedsz a szívedben, hanem hiszel abban, hogy amit mondasz, az megtörténik, és meglesz, amit kimondasz. Úgyhogy szaván fogtam Istent. Azt mondtam: „Nos, Istenem, nem akarjuk ezt a köldöksérvet, úgyhogy beszélni fogunk hozzá.” És elkezdtünk beszélni hozzá, és azt mondtuk: „Köldöksérv, húzódj vissza a Jézus nevében!” Négy órán belül összezsugorodott.*

**SID:** Te és a feleséged láttátok összezsugorodni.

***KYNAN****: Tényleg szó szerint láttuk összezsugorodni.*

**SID:** Mit tett ez a hitetekkel?

***KYNAN:*** *Beindította, úgymond „begyújtotta” a hitemet. Mert tudnunk kell, hogy Isten ígéretei működnek. És amikor látjuk, hogy valami történik, akkor az építi a hitünket. De engedjétek meg, hogy mondjak valamit. Van egy fiatal hölgy, akinek Danielle a neve, te autoimmun rendellenességgel küzdesz. És Isten azt akarja, hogy tudd, hogy beszélhetsz az autoimmun rendellenesség hegyéhez, és annak engedelmeskednie kell a te szavadnak. Ne kételkedj! Higgy Istenben!*

**SID:** A feleséged sok betegség megtámadta. Úgy gondolom, ez számodra a „laboratórium”, a feleséged laboratóriuma. A feleségednek szabálytalan szívverése volt.

***KYNAN:*** *Igen.*

**SID**: Beszélj nekem erről!

***KYNAN:*** *Nos, ez közvetlenül a lányom születése előtt történt. A feleségemnek elkezdtek szabálytalan szívverései lenni, és ez majdnem három évig tartott, Sid. És keresztül kellett, hogy menjünk ezen a kihíváson. És mi eldöntöttük, hogy … de ez zavaró, amikor Isten Igéjén állsz, Isten Igéjét prédikálod, és ilyen dolgok történnek az életedben. Ez frusztráló lehet.*

**SID:** De tudod mit? Azt gondolom, hogy azért volt, hogy megállítson benneteket abban, amit csináltatok.

***KYNAN****: Pontosan.*

**SID:** De ehelyett, amit az ördög el akart rontani…

***KYNAN:*** *Azt Isten jóra fordította.*

**SID:** Igen.

***KYNAN****: Így volt.*

**SID:** Szeretem ezt.

***KYNAN****: Ámen. Úgyhogy amikor egy összejövetelen voltunk, és ott volt egy embere Istennek, aki beszélt, és akkor a feleségem felszabadította a hitét. Ismeret beszédén keresztül azt kapta, hogy: „Van itt valaki, akinek szabálytalanul ver a szíve.” A feleségem aktiválta a hitét a gyógyuláshoz, és azonnal, Sid, a szíve attól a pillanattól fogva szabályosan ver! És a betegség soha nem tért vissza.*

**SID:** Szeretem ezt. A legtöbb, amit az orvostudomány tud tenni az az, hogy fogják ezt a két fémlapot és megsokkolnak. Ezt sokkal jobban szeretem.

***KYNAN:*** *Helyes.*

**SID:** Tudod, tanítottál, és elkápráztatott a páska (zsidó kifejezés a húsvétra), az úrvacsora és a kivonulás, és egyik sem erőtlen tanítás. Beszélj egy kicsit erről!

***KYNAN:*** *Nos, a Biblia beszél arról a 2. Mózesben, hogy amikor Izrael kiválasztottai kijöttek Egyiptomból, éppen mielőtt kijöttek, Isten arra utasította őket, hogy tartsák meg a páska ünnepét, és nem volt szabad kovásztalan kenyeret enniük, és meg kellett, hogy süssenek egy bárányt és a vérét az ajtófélfára kellett kenni. Nos, a Biblia azt mondja, hogy a halál angyala továbbhaladt, és látjuk ezt az Igében és emberek is tanítanak erről. De amire legtöbbször nem figyelünk oda, az, ami ezután történt, Sid. A Biblia kijelenti a 107. zsoltárban, hogy „Nem volt közöttük erőtlen, egyetlen beteges sem.” Ez a szó betegséget jelent. Most el kell képzelnetek, hogy hány ember lenne beteg 430 évnyi szolgaság után egészségügyi ellátás nélkül. Lennének leprások. Lennének emberek mindenfajta betegséggel. De a Biblia azt mondja, hogy amikor részt vettek a páskában…*

**SID:** Tudod, mire gondolok? A kormánynak nincs meg a válasza az egészségügyi ellátásra.

***KYNAN****: Így van.*

**SID**: De Istennek megvan a válasza erre.

***KYNAN****: Pontosan. Mert Sid, amit az egyháznak meg kell értenie, az az, hogy Isten egy szövetségi Isten. Isten a szövetség Istene. Ez azt jelenti, hogy Ő kell, hogy – és itt világos akarok lenni – Ő kell, hogy tökéletesen tiszteletben tartsa az Ő Igéjét. Isten azt mondja a Zsoltárokban, hogy „Ő feljebb emelte az Ő Igéjét még az Ő nevénél is”, ami azt jelenti, hogy Isten elkötelezte magát az Ő szövetségének a tiszteletére. És a Páska (vagy Húsvét) egy szövetség. És az történt, amikor vették ezt a Páskát, az felszabadította Isten természetfölötti erejét, és azonnal meggyógyultak, hogy nem volt közöttük beteg egy sem. De ugyanez elérhető az egyház számára ma is, Sid.*

**SID**: Mert tudod mit? Ez egy árnyék volt. Ez az árnyék volt a lényeg, és hányan? Több millióan meggyógyultak.

***KYNAN****: Így van.*

**SID**: Minden generáció a szolgaságból jön.

***KYNAN:*** *Így van.*

**SID:** Nem volt megengedhető az egészségügyi ellátás, nem voltak orvosok, sem ügyvédek. Micsoda világ! De nem volt közöttük egyetlen beteg sem, ez megdöbbentő számomra, Kynan. Egyetlen gyenge sem. Lehet, hogy voltak problémáik az emlékezetükkel, de nem volt egy sem, akinek rákja, szívbetegsége vagy ízületi gyulladása lett volna ez alatt az árnyék alatt. Mi történik, amikor szemtől-szembe kerülsz az igazi megoldással? Amikor visszajövünk, meg fogjuk ezt tenni, megígérem.

**SID**: Helló, Sid Roth vagyok pásztor Kynan Bridges-zel. Az utóbbi részben a Páskáról beszélgettünk. És Yeshua, Jézus a páskabárány. De a páskabárány olyan erős volt, hogy egy rabszolga-nép a pusztába ment emiatt 40 évre. Lehettek volna betegek, haldokolhattak volna, kijöhetett volna rajtuk minden betegség, ami az emberiség számára ismert volt. Több mint egy millió ember, gyerekek, öregek, és egyetlen beteg sincs közöttük… És ez csak a páskabárány miatt volt, a páskabárány árnyéka miatt, aki Yeshua, Jézus, a Messiás. Beszélj nekem ennek az alapvető jelentéséről! Szeretem az árnyékot, de számunkra ott van egy jobb szövetség, amelynek jelentése van. Beszélj nekem erről!

***KYNAN****: Ámen. Valójában a Zsidó levél beszél arról a tényről, hogy nekünk jobb szövetségünk van, ami jobb ígéretekre alapul. És a Korinthusi levél 1. részének 11. fejezetében Pál apostol rávilágít az úrvacsorára, és beszél Jézusról, aki pontosan a megfeszíttetése előtt azt mondja: „Ez az én testem, amely értetek megtöretett. Ezt cselekedjétek az én emlékezetemre! Ez az újszövetség az én vérem által, ezt cselekedjétek, valahányszor isszátok az én emlékezetemre!” Amit elkezdünk meglátni az az, Sid, hogy Jézus tényleg a mi páskabárányunk. Ő lett az alap Isten minden egyes népe számára. És amikor elkezdjük megérteni ezt, akkor rájövünk, hogy Isten egy vérszövetségbe lépett velünk Jézus Krisztus kiontott vére által. Ami azt illeti, látni fogjátok, hogy a Biblia az Ézsaiás 53-ban azt mondja, és ezt kiemeli a 2.Pt. 2.24-ben is, hogy ő elviselte bűneinket és elhordozta betegségeinket. Valójában, a bűn és a betegség Ádámtól örökölt átkok voltak, amik Jézusra lettek helyezve, és el lettek törölve, amikor Jézus a kereszten volt hat és fél óráig és ő értünk megtette ezt. Úgyhogy most neked és nekem, Sid, jogunk van ahhoz, hogy isteni egészségben járjunk. Jogunk van ahhoz, hogy beszéljünk a rákbetegség hegyéhez. Jogunk van ahhoz, hogy beszéljünk a betegség és a gyengeség hegyéhez, és annak engedelmeskednie kell a szavunknak, mert Jézus, Isten Báránya.*

**SID**: Rendben. Mondj erre egy példát! MS (multiplex sclerosis), a tünetek elkezdtek megjelenni rajtad. Honnan tudtad azt, hogy ezek az MS tünetei?

***KYNAN****: Ismertem a tüneteket, mert voltak olyan családtagjaim, akiknek sclerosis multiplexe volt. Sőt, egy családtag kapcsolatba lépett velem, és elmondta nekem, hogy őket is MS-sel diagnosztizálták. Azonnal az ő diagnózisuk után, Sid, elkezdtem én is tüneteket tapasztalni magamon. Néhány hétre elment az érzékelés a lábaimban. Elvesztettem az egyensúlyomat. Ezek arra utaltak, hogy az MS megtámadott. És ez ment néhány hétig. És én elkezdtem imádkozni. És amint imádkoztam, Sid, a Szent Szellem szólt hozzám egyik nap, és emlékeztetett a 2.Kor. 5.21-re. Ebben az áll: „Mert azt, aki nem ismert bűnt, bűnné tette értünk, hogy mi Isten igazsága legyünk őbenne.” És a Szent Szellem azt mondta: „Azt akarom, hogy hagyd abba azt, hogy tőlem gyógyulást kérj, mert én már megadtam azt! Azt akarom, hogy köszönd meg nekem a tökéletes gyógyulást!” Úgyhogy amit tettem, az az volt, hogy elkezdtem köszönetet mondani Istennek. Bevettem az Igét, mint a gyógyszert, mint ahogy az emberek a fájdalomcsillapító tablettákat szedik. Gyakorlatilag lenyeltem az Igét, mint a gyógyszert. Mivel az Ige azt mondja a Zsoltárokban: „Elküldte az Ő Igéjét, és meggyógyította őket minden romlottságukból.” Úgyhogy gyakorlatilag megehetjük Isten Igéjét, mivel Jézus ezt mondta a Lk. 4-ben: „Nem csak kenyérrel él az ember, hanem Isten minden Igéjével is.” Úgyhogy amikor elmélkedünk az Igén, Sid, akkor valójában a szellemi emberünket tápláljuk, és Isten élete manifesztálódik bennünk. És én éppen ezt tettem, Sid. És amint ezt tettem, a tünetek eltűntek, és soha többet nem jöttek vissza.*

**SID**: Akkor azok hazugságok voltak. Szó szerint illegálisak voltak.

***KYNAN****: Illegálisak voltak. Nem volt joguk ahhoz, hogy jelen legyenek a testemben. Tulajdonképpen, amikor Páskáról vagy úrvacsoráról beszélünk, akkor meg kell említenem, hogy a feleségemet pedig diabetes-szel diagnosztizálták, és ez elég zavaró volt a számára. És én elkezdtem vele is imádkozni, és úrvacsoráztunk is együtt. És amint úrvacsoráztunk, néhány napon belül, de lehet, hogy volt az egy hét is, visszamentünk az orvoshoz, és az orvos azt mondta neki, hogy nincs cukorbetegsége. Ez az erő.*

**SID:** Oké. Van, aki ismeri ezt, amit most mondtál: imádkozik, és nem történik semmi. Mit mondanál nekik?

***KYNAN****: Nos, tudod, ez nagyon érdekes, mert ezt átéltem a saját életemben is, Sid. Emlékezz, hogy beszéltem a kijelentés ajtajáról, és Jézus azt mondta a Jelenések 3.8-ban, hogy „Megtartottad az én Igémet.” Megtartottad az Igémet. Ami azt illeti, amikor a Biblia arról beszél a Mk. 11.23-ban, hogy „aki nem kételkedik a szívében”, nos valójában a kételkedés az egy hiedelem-rendszer, több, mint egy érzés. Egy olyan gondolkodásmód, amely ellentétben áll Isten Igéjével. Amit tennünk kell –neked és nekem - az az, hogy edzenünk kell a szellemi emberünket, és ebben nincs más választási lehetőségünk Isten Igéje szerint. És ez megtörténik akkor, amikor a bensőnkbe bevesszük az Igét, és az Ige több, mint egy szabályrendszer vagy valami, amihez szellemileg kellene felemelkedni.*

**SID:** Arról beszélsz, amit magadban hallasz, és nem arról, amit az érzékszerveiddel felfogsz.

***KYNAN:*** *Pontosan.*

**SID**: Magyarázd ezt el!

***KYNAN:*** *Nos, az egyház egy olyan pontra jutott el, hogy Isten Igéjének már a mi realitásunkká kell válnia. A mi igazságunkká kell válnia. Amikor a betegség jön, már tudom – mert edzettem a szellememet, hogy nem tartozik hozzám.*

**SID:** Mondok neked valamit. Éppen most is vannak emberek, akik betegséggel küszködnek. Azt szeretném, hogy imádkozz most értük ebben a pillanatban!

***KYNAN****: Atyám, Jézus nevében, Uram, megköszönöm neked a gyermekeidet. Uram, megköszönöm neked, hogy éppen most megerősítesz valakit. Megerősíted a te gyermekeidet, és adod nekik a hitnek az ajándékát. A Te Igéd kijelenti, hogy a hit hallásból jön, mégpedig az Ige hallásából. Istenem, most felszabadítom a hitet a te gyermekeid számára, és életet beszélek hozzájuk. Parancsolom a rákbetegségnek, hogy haljon el Jézus nevében! Parancsolom az autoimmun rendellenességeknek, hogy szűnjenek meg! Valaki még retina-leválása is van, ami éppen most újra hozzáfűződik a retinához a Szent Szellem ereje által. Kinyilvánítom ezt Jézus nevében, Yeshua kiontott vére által.*

**SID**: Tudod, van egy olyan Ige, ami most eszembe jut, amiről már tanítottál: „És megismeritek az igazságot.” És az igazság egy olyan kifejezés, ami Istennel való intimitásra utal. Ismeritek azt a szót, hogy „ismerni”. Ádám ismerte Évát. Ádám intimitásban élt Évával. Megismeritek az igazságot. Intimitásotok lesz az igazsággal. Mi az igazság? Isten azt mondja: „Az én Igém igazság.” Bensőséges kapcsolatotok lesz az igazsággal. És Isten Igéje szabaddá fog tenni benneteket. Szabad akarok lenni a szellememben, lelkemben és a testemben. Kezdjétek azzal, hogy Isten Igéjét, Jézust, az Uratokká teszitek. Valljátok meg a bűneiteket, és kérjétek, hogy éljen bennetek, és kezdjetek el figyelni az Igére „enni az Igét”, és legyen olyan intimitásotok, amilyen Kynannak van, és meg fogjátok hallani az Igét magatokban, és nem azokat, amik kívülről jönnek, és lehúznak. Bennetek lesz az örökkévaló. Erre van szükségetek.